google/wiki40b huggingface dataset:
Λέσχη Πλωμαρίου Βενιαμίν ο Λέσβιος

Η Λέσχη Πλωμαρίου Βενιαμίν ο Λέσβιος είναι πολιτιστικό, μη κερδοσκοπικό σωματείο το οποίο ιδρύθηκε το 1878 στο Πλωμάρι της Λέσβου.

Ιστορία της Λέσχης

Το 1878, προκειμένου να συνεχίσουν το έργο του δασκάλου τους Βενιαμίν του Λέσβιου και να ενισχύσουν την πνευματική κίνηση και παροχή μόρφωσης της περιοχής του Πλωμαρίου στο μέχρι τότε τουρκοκρατούμενο νησί της Λέσβου, που γνώριζε την οικονομική άνθηση στον τομέα του εμπορίου, της βιομηχανίας και της ναυτιλίας, τρεις προοδευτικοί νέοι της εποχής, ο Τιμολέων Λαγουμίδης, ο Αριστείδης Αναστασίου και ο Εμμανουήλ Βουλαλάς (γνωστοί Σαπουνοποιοί της περιοχής του Πλωμαρίου) συνεδρίασαν μαζί με άλλους συμπολίτες τους και στις 10 Αυγούστου 1878 αποφάσισαν την ίδρυση του Αναγνωστηρίου Βενιαμίν.
Μέχρι σήμερα, η Λέσχη Πλωμαρίου Βενιαμίν ο Λέσβιος συνεχίζει τη δραστηριότητά της οργανώνοντας εκδηλώσεις πολιτιστικού περιεχομένου για την ανάδειξη σπουδαίων καλλιτεχνών, αλλά και του ίδιου του Βενιαμίν ως πολύπλευρη προσωπικότητα.

Ψηφιοποίηση και ανάδειξη πολιτιστικού υλικού

Στα πλαίσια του προγράμματος ψηφιοποίησης και ανάδειξης του πολιτιστικού αποθέματος της Λέσχης Πλωμαρίου Βενιαμίν ο Λέσβιος και με τη συγχρηματοδότηση της Ευρωπαϊκής Ένωσης στο πλαίσιο του ΕΣΠΑ 2007-2013, ψηφιοποιήθηκαν 170.000 σελίδες χειρογράφων, βιβλίων και περιοδικών της λέσχης. Το ψηφιοποιημένο υλικό φιλοξενείται στην ηλεκτρονική βιβλιοθήκη της Λέσχης που είναι διαθέσιμη για το κοινό εδώ Επίσημη Ιστοσελίδα της Λέσχης Πλωμαρίου Βενιαμίν ο Λέσβιος που τελείται υπό την επίβλεψη της Εταιρείας Τοπικής Ανάπτυξης Λέσβου.
Η Λέσχη Πλωμαρίου Βενιαμίν ο Λέσβιος ακολουθώντας τα χνάρια της ιστορίας της, συνεχίζει την ανάδειξη των πολιτιστικών και πνευματικών στοιχείων του νησιού φανερώνοντας την αφοσίωση της στα γράμματα και τις τέχνες. Έχει φιλοξενήσει και διοργανώσει κατά καιρούς επιστημονικές διαλέξεις και συμπόσια, εκθέσεις, φεστιβάλ, εκδηλώσεις τιμής και προσφοράς σε ανθρώπους που συνέβαλαν με το έργο τους, παρουσιάσεις βιβλίων, προβολές ταινιών καθώς και πολλών άλλων πολιτιστικών δραστηριοτήτων.

Βιβλιοθήκη

Στην βιβλιοθήκη της Λέσχης υπάρχει μεγάλος αριθμός σπάνιων βιβλίων, εγκυκλοπαιδειών και άλλων εγγράφων, όπως και τόμοι περιοδικών και ημερολογίων από τον 19ο αιώνα και τον 20ο αιώνα.
Κύπελλο Ελλάδας καλαθοσφαίρισης ανδρών 2010-2011

Το Κύπελλο Ελλάδας καλαθοσφαίρισης ανδρών 2010-2011 είναι το 36ο κατά σειρά Κύπελλο Ελλάδας καλαθοσφαίρισης ανδρών και ξεκίνησε στις 15 Σεπτεμβρίου 2010. Ο τελικός είχε αρχικά προγραμματιστεί για τις 6 Μαρτίου 2011 αλλά αυτό τελικά δεν ήταν εφικτό. Τελικά διεξήχθη στις 15 Μαΐου 2011 και Κυπελλούχος αναδείχθηκε ο Ολυμπιακός για 9η φορά στην ιστορία του και δεύτερη συνεχόμενη.
Ομέρ Μπεριζικί

Βιογραφία

Γεννήθηκε στο Βοεμάρ, στα βόρεια του νησιού και εργάστηκε ως καθηγητής Ιστορίας.
Υπηρέτησε στις Βρυξέλλες ως πρεσβευτής της Μαδαγασκάρης στην ΕΕ και στο Βέλγιο από το 1995 ως το 2006. Μέλος του κόμματος LEADER Fanilo, 
Διορίστηκε στην πρωθυπουργία στις 28 Οκτωβρίου 2011 έπειτα από πρόταση του Αλμπέρ Ζαφί, πρώην Προέδρου. Ανέλαβε Πρωθυπουργός στην κυβέρνηση του Αντρί Ραζοελίνα. Η ορκωμοσία του Πρωθυπουργού έγινε στις 2 Νοεμβρίου 2011.
Τον διαδέχθηκε στην πρωθυπουργία ο Ροζέ Κολό.
Άγιος Αθανάσιος Κορώνειας Βοιωτίας

Ιστορικά στοιχεία

Ο οικισμός ανήκε στην κοινότητα Υψηλάντη μέχρι το 1928. Το 1928 εντάχθηκε στην κοινότητα Αλαλκομενών οπού παρέμεινε μέχρι το 1998 με εξαίρεση την περίοδο 1946-47 που αποτέλεσε ξεχωριστή κοινότητα. Από το 1999 ανήκει στον δήμο Κορώνειας και από το 2011 στον δήμο Λεβαδέων.
Σίτο Αλόνσο

Προηγούμενες ομάδες

Ο Αλόνσο έκανε την πρώτη του εμφάνιση ως προπονητής στο Πρωτάθλημα Καλαθοσφαίρισης Ισπανίας το 2008, με την ομάδα Κλουμπ Ζουβεντούτ Μπαδαλόνα, στην οποία προηγουμένως είχε δουλέψει ως βοηθός προπονητή. Απολύθηκε από τον σύλλογο τον Μάρτιο του 2010, μετά από τα άσχημα αποτελέσματα της ομάδας του στο Πρωτάθλημα Καλαθοσφαίρισης Ισπανίας και στις Ευρωπαϊκές διοργανώσεις.
Το 2011 ξανα έγινε βασικός προπονητής στο Πρωτάθλημα Καλαθοσφαίρισης Ισπανίας αφού υπέγραψε νέο συμβόλαιο με την ομάδα San Sebastián BC. Έφυγε από αυτή την ομάδα το 2014 και υπέγραψε νέο συμβόλαιο ως προπονητής με την Bilbao Basket.
Τον Ιούλιο του 2016, διέκοψε την συμφωνία με την Bilbao  και υπέγραψε διετής συμφωνία με την ομάδα  Σάσκι Μπασκόνια. Παρόλου που κατάφερε να φτάσει στα playoffs της Euroleague Basketball, ο Αλόνσο και η Σάσκι Μπασκόνια ήρθαν σε ρίξη, επείτα από την ήττα της ομάδας από την Βαλένθια Μπάσκετ στα ημιτελικά στο Πρωτάθλημα Καλαθοσφαίρισης Ισπανίας. Συνεπώς, ύστερα απ΄όλα αυτά αποφάσισε να υπογράψει 2+1 χρόνια, συμβόλαιο, με την ΦΚ Μπαρτσελόνα Μπάσκετ. Τελικά στις 5 Φεβρουαρίου του 2018 η ΦΚ Μπαρτσελόνα Μπάσκετ έλυσε το συμβόλαιο συνεργασίας με τον Σίτο Αλόνσο .

Εθνική Ομάδα Ισπανίας

Το καλοκαίρι του 2013, ήταν προπονητής στην Εθνική Ομάδα Ισπανίας κάτω των 20 και τους οδήγησε στην κατάκτηση του χάλκινου μεταλλίου στο Ευρωπαϊκό Πρωτάθλημα Καλαθοσφαίρισης Ανδρών Κ-20 2013, το οποίο διεξήχθη στο Ταλίν,Εσθονία. Επίσης ήταν βοηθός προπονητή στην Εθνική Ισπανίας (καλαθοσφαίριση ανδρών) στο Παγκόσμιο Πρωτάθλημα Καλαθοσφαίρισης Ανδρών 2014. Ακόμη, ο Αλόνσο ήταν προπονητής για την "ανεξάρτητη" Εθνική Ομάδα Αραγωνία μόνο για το παιχνίδι εναντίον της Εθνική Ιαπωνίας (καλαθοσφαίριση ανδρών) που έληξε 92-69 το 2006.
Ικέτας των Συρακουσών

Βιογραφία

To 289 πΧ σκοτώθηκε ο Αγαθοκλής και ο υποτειθέμενος φονιάς του Μαίνων σκότωσε τον Αρχάγαθο, εγγονό τού Αγαθοκλή. Ο Μαίνων ανέλαβε τη διοίκηση του στρατού τού Αρχάγαθου, που πολιορκούσε την Αίτνα και έστρεψε τα όπλα εναντίον των Συρακουσών. Τότε οι Συρακούσιοι έστειλαν εναντίον του τον Ικέτα με σημαντικό στρατό. Ο πόλεμος συνεχίστηκε για κάποιο διάστημα, χωρίς κάποιο σημαντικό αποτέλεσμα. Ο Μαίνων έλαβε τη βοήθεια των Καρχηδονίων και υπερίσχυσε, έτσι οι Συρακούσιοι αναγκάστηκαν να υπογράψουν μία ατιμωτική ειρήνη. 
Γρήγορα μετά ακολούθησε εξέγερση, που οδήγησε στην απέλαση των μισθοφόρων από την Καμπανία, των λεγόμενων Μαμερτίνων. Πρέπει να ήταν σύντομα μετά από αυτό, που ο Ικέτας εγκαταστάθηκε στην εξουσία· ο Διόδωρος Σικελιώτης μας λέει, ότι έμεινε τύραννος για 9 έτη. Τα μόνα γεγονότα της ηγεσίας του που έχουν καταγραφεί, είναι ένας πόλεμος με τον Φιντία τύραννο τού Ακράγαντα, στον οποίο έλαβε σημαντική νίκη και ένας με τους Καρχηδονίους, στον οποίο ηττήθηκε στον ποταμό Τερία. Τελικά εκτοπίστηκε από τον Θυνίωνα, λίγο πριν την άφιξη τού Πύρρου Α΄ στη Σικελία· υπολογίζεται η έξωσή του να έγινε το 279/278 π.Χ, εννέα έτη μετά την άνοδό του (Διόδωρος Exc. Hoesch. xxi. 12, 13, xxii. 2, 6).
Σώζονται χρυσά νομίσματα με τη μορφή του, που κόπηκαν στις Συρακούσες. Φέρουν την επιγραφή "ΕΠΙ ΙΚΕΤΑ", από την οποία συμπεραίνουμε, ότι δεν έλαβε τον τίτλο τού βασιλιά όπως ο σύγχρονός του Φιντίας στον Ακράγαντα.
Σάββας Τσαμπούρης

Καριέρα

Ο Τσαμπούρης προηγουμένως έπαιξε για τις παρακάτω ομάδες: Αιγάλεω, Ηλυσιακός, Χαϊδάρι και Αστέρας Τρίπολης. Το καλοκαίρι του 2014 πήρε μεταγραφή στη Καλλονή. Στις 20 Μαΐου 2016, υπέγραψε συμβόλαιο με την Κυπριακή λέσχη Νέας Σαλαμίνας για άγνωστο ποσό.
Μπορίς Ακούνιν

Βιογραφία

Ο πατέρας του Γκριγκόρι Τσχαρτισβίλι ήταν αξιωματικός στρατού, η μητέρα του δασκάλα. Η οικογένεια εγκατέλειψε την Γεωργία όταν ο Γκριγκόρι ήταν ακόμα μικρός και μετακόμισε πρώτα στο Καζακστάν και τελικά το 1958 στη Μόσχα. Εκεί σπούδασε ιστορία και ιαπωνική λογοτεχνία στο Κρατικό Πανεπιστήμιο της Μόσχας. Για αρκετά χρόνια εργάστηκε ως συντάκτης στο ειδικό περιοδικό "Ξένη Λογοτεχνία" (Иностранная литература) που ειδικεύονταν σε αναφορές για λογοτεχνικά έργα του εξωτερικού. Ο Τσχαρτισβίλι έγραφε επιστημονικά άρθρα και μετέφραζε ιαπωνικά μυθιστορήματα στα ρωσικά.
Το 1998 δημοσιεύει– πλέον με το ψευδώνυμο Μπορίς Ακούνιν – το πρώτο του αστυνομικό μυθιστόρημα Αζάζελ (ρωσ.: Азазель) με τον ντετέκτιβ ήρωα Φαντόριν, που έγινε Μπεστσέλλερ στην Ρωσία και τιμήθηκε στη Γαλλία με το "Βραβείο Μυστηρίων τών Κριτών" (Prix Mystère de la critique).
Την ροπή του προς τα αστυνομικά μυθιστορήματα την οφείλει στη γυναίκα και στη μητέρα του που ξετρελλαίνονταν για το είδος και αγόραζαν τακτικά φτηνά αστυνομικά βιβλιαράκια στα περίπτερα,αλλά συνάμα ντρέπονταν να τα διαβάζουν δημόσια στο μετρό. Έτσι ο Τσαρτισβίλι αποφάσισε να γράψει ο ίδιος για τις δυο γυναίκες και μάλιστα με ψευδώνυμο, καθώς θεωρούνταν ντροπή για ρώσους διανοούμενους να συγγράφουν τέτοιου είδους μυθιστορήματα. Το ψευδώνυμό του βασίζεται στην ιαπωνέζικη λέξη Ακούνιν (ιαπων.:悪人), που σημαίνει "κακός άνθρωπος". Αυτό αποκαλύφτηκε μόλις στον τελευταίο τόμο της σειράς με τον ήρωα Φαντόριν. Από την άλλη, το ψευδώνυμο μπορεί να διαβαστεί και σαν "Μπ. Ακούνιν", που παραπέμπει έτσι στον φημισμένο Ρώσο αναρχικό Μπακούνιν
Το 1999 ο Τσχαρτισβίλι σταμάτησε να δουλεύει σαν συντάκτης και αφοσιώθηκε αποκλειστικά στη συγγραφή των αστυνομικών του μυθιστορημάτων.
Η σειρά γύρω από τον Φαντόριν παίζει στα τελευταία χρόνια του 19ου αιώνα στη σχετικά πολιτικά σταθερή εποχή του Τσάρου Αλεξάνδρου Γ' τής Ρωσίας. Ο ήρωας "Εράστ Πέτροβιτς Φαντόριν " είναι ένα μείγμα από Σέρλοκ Χολμς και Τζέιμς Μποντ. Ο Φαντόριν είναι ένας μορφωμένος, θετικός ήρωας που μάχεται ως ουμανιστής για την δικαιοσύνη και τον ανθρωπισμό, τελικά όμως πέφτει συνεχώς πάνω σε διεφθαρμένους αντιπάλους. Αναλογίες προς την Ρωσία του σήμερα είναι εσκεμμένες.
Μετά τον Φαντόριν, ο Ακούνιν δημιούργησε και δύο νέους χαρακτήρες: μια ηρωίδα, την καλόγρια Αδερφή Πελαγία που λύνει εγκλήματα στην ρωσική επαρχία την αυγή του 20ου αιώνα και έναν ήρωα σημερινής εποχής, τον Άγγλο ιστορικό Νίκολας Φαντόριν, εγγονού του φημισμένου Εράστ Φαντόριν και επιστρέφει στη Ρωσία στα χνάρια των προγόνων του.
Ευθύμιος Κανελλόπουλος

Βίος

Ο Ευθύμιος Κανελλόπουλος αφού σπουδασε νομικά στην Αθήνα εντάχθηκε στην διπλωματική υπηρεσία. Υπηρέτησε αρχικά στο προξενείο της Θεσσαλονίκης και συνεργάστηκε με τον Ίωνα Δραγούμη για την προώθηση του Μακεδονικού Αγώνα. Διατέλεσε πρέσβης της Ελλάδος στην Κωνσταντινούπολη, Βερολίνο και Βέρνη. Στην κυβέρνηση Κροκιδά ηγήθηκε του Υπουργείου Εξωτερικών από 16/09/1922 έως 03/10/1922.
Ιωάννης Λουδοβίκος του Νασσάου-Χάνταμαρ

Βιογραφία

Ήταν ο έβδομος γιος του Ιωάννη ΣΤ΄ του πρεσβύτερου, κόμη του Νασσάου-Ντίλενμπουργκ και της Γιοχανέττας, κόρης του Λουδοβίκου Α΄ κόμη του Ζάυν-Βίττγκενσταϊν.
Το φιλί της γυναίκας αράχνης

Πλοκή

Σε μία φυλακή κατά τη διάρκεια της δικτατορίας στη Βραζιλία, βρίσκονται ο Βαλεντίν, που συνελήφθη γιατί είναι αριστερός, και ο Λουίς, που συνελήφθη γιατί είναι ομοφυλόφιλος. Οι δυο τους είναι πολύ διαφορετικοί, καθώς ο Λουίς σκέφτεται μια ρομαντική ταινία της περιόδου της ναζιστικής προπαγάνδας, ενώ ο Βαλεντίν σκέφτεται την πολιτική κατάσταση στη χώρα και αναπολεί τις στιγμές με την πρώην σύντροφό του, Μάρτα. Έτσι, στην αρχή υπάρχει ένταση μεταξύ τους, όμως όσο περνά ο καιρός γίνονται φίλοι.
Στην πορεία αποκαλύπτεται ότι ο Λουίς είναι τοποθετημένος στο κελί από τη μυστική αστυνομία, προκειμένου να αποσπάσει πληροφορίες από τον Βαλεντίν, ενώ του έχουν υποσχεθεί πως θα τον αφήσουν ελεύθερο αν μάθει τα ονόματα των μελών της επαναστατικής οργάνωσης.
Ο Λουίς ερωτεύεται τον Βαλεντίν και οι δυο τους έρχονται ένα βράδυ σε σεξουαλική επαφή. Ο Βαλεντίν του δίνει έναν τηλεφωνικό αριθμό για να έρθει σε επαφή με την οργάνωση και ο Λουίς, διστάζει στην αρχή επειδή φοβάται τις συνέπειες της προδοσίας, εν τέλει όμως τον δέχεται.
Στο τέλος, ο Λουίς επικοινωνεί με την επαναστατική οργάνωση. Όταν πάει να τους συναντήσει, τον ακολουθεί η μυστική αστυνομία και τον πυροβολεί. Οι αστυνομικοί του λένε πως αν τους δώσει πληροφορίες θα τον πάνε σε νοσοκομείο και θα σωθεί, όμως ο Λουίς αρνείται και πεθαίνει στον δρόμο. Τότε η αστυνομία τον πετά στα σκουπίδια και πλάθει την ιστορία ότι η επαναστατική οργάνωση τον δολοφόνησε.
Στη φυλακή, ο Βαλεντίν βασανίζεται και όταν ο γιατρός του δίνει μορφίνη για να κοιμηθεί, εκείνος βλέπει ότι είναι σε ένα ειδυλλιακό νησί με τη Μάρτα.

Βραβεία/Διακρίσεις

Στο φεστιβάλ των Καννών ήταν υποψήφια για τον Χρυσό Φοίνικα, ενώ ο Γουίλιαμ Χερτ έλαβε το βραβείο καλύτερου ηθοποιού.
Στα Βραβεία Όσκαρ έλαβε υποψηφιότητα σε τέσσερις κατηγορίες: ταινίας, σκηνοθέτη, διασκευασμένου σεναρίου και Α' Ανδρικού ρόλου (Γουίλιαμ Χερτ) και κέρδισε στην τελευταία.
Στις Χρυσές Σφαίρες ήταν υποψήφια σε τρεις κατηγορίες: καλύτερης δραματικής ταινίας, Α' Ανδρικού ρόλου σε δραματική ταινία (Γουίλιαμ Χερτ, Ραούλ Τζούλια) και Β' Γυναικείου ρόλου (Σόνια Μπράγκα).
Στα βραβεία BAFTA κέρδισε στην κατηγορία Α' Ανδρικού ρόλου (Γουίλιαμ Χερτ).
Takis

Βιογραφικά Στοιχεία

Γεννήθηκε στις 25 Οκτωβρίου του 1925 στην  Αθήνα. Ήταν το  έκτο παιδί μίας οικογένειας με εφτά παιδιά. Αν και οι γονείς του υπήρξαν ευκατάστατοι με την καταστροφή της Σμύρνης, ο πατέρας του, ο οποίος ήταν κτηματίας, έπεσε έξω με αποτέλεσμα η οικογένεια να δοκιμαστεί σκληρά από τη φτώχεια. Τα παιδικά και εφηβικά του χρόνια συμπίπτουν με τη δικτατορία του Μεταξά και τη Γερμανική κατοχή, κατά τη διάρκεια της οποίας υπήρξε ηγετικό στέλεχος της ΕΠΟΝ, γεγονός που είχε ως συνέπεια την καταδίκη του σε εξάμηνη φυλάκιση.  
Υπήρξε αυτοδίδακτος εκ πεποιθήσεως, και με έρευνα, μελέτη και πειραματισμούς κατάφερε να αποτελέσει έναν από τους ανανεωτές της γλυπτικής, βασίζοντας  την καλλιτεχνική του έκφραση και δημιουργικότητα στη λειτουργική χρήση των φυσικών νόμων. Το φως, αλλά και η κίνηση σε κάθε της μορφή -μηχανική, ηλεκτρομηχανική,  θερμική, μαγνητική, υδροδυναμική - είναι στοιχεία που αποτελούν βασικούς πυρήνες του έργου του. 
Η αυτοβιογραφία του Τάκι έχει εκδοθεί δύο φορές. Η πρώτη φορά ήταν στο Παρίσι το 1961 από τον εκδοτικό οίκο  Julliard με τίτλο "Estafilades". Στα ελληνικά εκδόθηκε το 2005 από τις εκδόσεις Φερενίκη με τίτλο "Takis".
Το περιοδικό New Scientist, σε άρθρο του με τίτλο «Οι ήχοι του αύριο», τον κατέταξε μαζί με τους Ιάννη Ξενάκη και John Cage στους περισσότερο υποσχόμενους μουσικούς του 20ου αιώνα.
Ούγος Α΄ του Λουζινιάν

Βιογραφία

Αναφέρεται στο χειρόγραφο του Αγ. Μαϊσέν και υποθέτουμε ότι ήταν κυνηγός στην Αυλή του Πουατιέ ή του επισκόπου του Πουατιέ, διότι το παρωνύμιό του venator στα λατινικά σημαίνει κυνηγός (γαλλικά: le veneur).
Τον διαδέχθηκε ο γιος του Ούγος Β΄ ο προσφιλής, ο οποίος έκτισε το κάστρο του Λουζινιάν.
Συμμετοχή της Βοσνίας και Ερζεγοβίνης στη Eurovision

Ιστορία

Οι χαμηλές βαθμολογίες έκαναν τη Βοσνία - Ερζεγοβίνη να μην μπορέσει να προκριθεί στους διαγωνισμούς το 1998 και το 2000, και η χώρα δεν έλαβε μέρος στο Διαγωνισμό Τραγουδιού της Eurovision του 2013 στο Μάλμε για οικονομικούς λόγους. Ο εθνικός ραδιοτηλεοπτικός οργανισμός είχε δηλώσει ότι ελπίζει να επιστρέψει στο διαγωνισμό το 2014, και στις 18 Νοεμβρίου 2013 υπέβαλε προκαταρκτική αίτηση για να διαγωνιστεί στο διαγωνισμό του 2014, αλλά στις 18 Δεκεμβρίου 2013, αποκαλύφθηκε ότι η Βοσνία & Ερζεγοβίνη δεν θα επέστρεφε το 2014.
Στις 9 Σεπτεμβρίου 2014, η BHRT ανακοίνωσε ότι είχε υποβάλει αίτηση στο διαγωνισμό του 2015 στη Βιέννη της Αυστρίας. Στις 30 Οκτωβρίου 2014, ανακοινώθηκε επίσημα από το BHRT ότι η συμμετοχή ήταν ακόμα σε κίνδυνο, λόγω των οικονομικών δυσκολιών. Η EBU τους έδωσε παράταση της προθεσμίας μέχρι τις 14 Νοεμβρίου 2014 ώστε να λάβουν μια τελική απόφαση σχετικά με τη συμμετοχή τους. Στις 17 Νοεμβρίου 2014, το BHRT ανακοίνωσε ότι δεν θα συμμετέχουν στο διαγωνισμό του 2015, αφού είχαν εξασφαλίσει τα απαραίτητα κεφάλαια για να χρηματοδοτήσουν τη συμμετοχή τους. Στις 24 Νοεμβρίου 2015, το BHRT ανακοίνωσε ότι θα επιστρέψει στο διαγωνισμό το 2016.
Στις 29 Σεπτεμβρίου του 2016, το BHRT ανακοίνωσε για άλλη μια φορά την αποχώρησή της χώρας από τον διαγωνισμό το 2017, λόγω της δύσκολης οικονομικής κατάστασης που ο εθνικός ραδιοτηλεοπτικός οργανισμός αντιμετωπίζει σήμερα.
Μον ντ'Ορ Αζέργκ Φουτ

Ιστορία

Η ομάδα έλαβε την οριστική της ονομασία τον Ιούλιο του 2005. Το 2006, απορρόφησε την Κλαμπ Σπορτίφ Σαζαί-Σιβριέ των κοινοτήτων Σαζαί-ντ'Αζέργκ και Σιβριέ-ντ'Αζέργκ.
Από την σεζόν 2009-2010, η ομάδα αγωνίζεται στο CFA.
Στις αρχές Ιανουαρίου του 2013, η ιστοσελίδα της εφημερίδας L'Équipe αποκάλυψε την άφιξη στην ομάδα από τον Ιούνιο του 2013 του πρώην Γάλλου διεθνούς ποδοσφαιριστής, ο οποίος έδωσε και το όνομά του στην έδρα του συλλόγου, Λουντοβίκ Ζιουλί.
Από το καλοκαίρι του 2013, ο Στεφάν Σαντινί γιος του πρώην ομοσπονδιακού τεχνικού της Εθνικής Γαλλίας Ζακ Σαντινί διατελεί προπονητής της Μον ντ'Ορ ντ'Αζέργκ. 
Στις 27 Ιανουαρίου 2014, η ομάδα της Μον ντ'Ορ ντ'Αζέργκ προχώρησε στην μεταγραφή των Σίντνεϊ Γκοβού πρώην Γάλλου διεθνούς και πρώην παίκτη της Ολιμπίκ Λυών και Γιοάν Γκομέζ πρώην παίκτη της ΣΚ Μπαστιά.
Ουσεϊνού Μπα

Club career

Από τις ακαδημίες νέων SMASH της Σενεγάλης μεταπήδησε αρχικά στην Αμιέν και αργότερα στην Γκαζελέκ Αζαξιό, από όπου τον Ιανουάριο του 2019 μεταγράφηκε στον Ολυμπιακό. Έκανε το ντεμπούτο του για την Αζαξιό στις 28 Ιουλίου του 2017, σε ματς εναντίον της Βαλενσιέν.
Google Earth

Εικόνες

Η ανάλυση και η ηλικία των εικόνων ποικίλλουν. Οι φωτογραφίες είναι συνήθως από το 2004 ή και νωρίτερα με την ανάλυση να κυμαίνεται από 15 μέτρα για μεγάλο μέρος των ΗΠΑ, το ένα μέτρο (για πολλές ευρωπαϊκές χώρες) μέχρι και 15-30 εκατοστά για πόλεις όπως το Βερολίνο ή η Ζυρίχη.

Πνευματικά δικαιώματα

Αν και το πρόγραμμα είναι δωρεάν διαθέσιμο σε όλους, οι εικόνες από το πρόγραμμα βρίσκονται κάτω από πνευματικά δικαιώματα και δεν είναι ελεύθερες για διανομή. Σαν αποτέλεσμα, δεν είναι δυνατόν να χρησιμοποιηθούν εικόνες από το Google Earth σε εγχειρήματα όπως η Wikipedia που απαιτούν ελεύθερη άδεια με δυνατότητα τροποποίησης και εμπορικής εκμετάλλευσης. Για το λόγο αυτό χρησιμοποιούνται εικόνες από άλλες πηγές όπως το NASA World Wind.
Μίλαν Βούξεβιτς

Βιογραφία

Γεννήθηκε στο [[Βελιγράδι]. Το 1955 κέρδισε το πρωτάθλημα νέων της Γουγκοσλαβίας, και έφερε ισοπαλία σε ματς έξι παρτίδων με τον Δανό Μπεντ Λάρσεν (Bent Larsen). Το 1958 έγινε Διεθνής Μαιτρ στο αγωνιστικό σκάκι. Το 1960 συμμετείχε στην σκακιστική Ολυμπιάδα της Λειψίας (Leipzig) με την Γιουγκοσλαβική ομάδα, και επίσης έφερε την δεύτερη καλύτερη επίδοση στην σκακιστική σπουδαστική Ολυμπιάδα στο Λένινγκραντ. Το 1963 μετακόμισε στις Η.Π.Α. και εγκαταστάθηκε στο Οχάιο.
Ο Βούξεβιτς προτίμησε την επιστημονική σταδιοδρομία από την σκακιστική, και μόλις έφθασε στις Η.Π.Α. μπήκε στο Τεχνολογικό Ινστιτούτο της Μασσαχουσσέτης (Massachusetts Institute of Technology, M.I.T.). Στην συνέχεια δίδαξε στο "Case Western Reserve University" του Κλίβελαντ (Οχάιο) επί εξαετία και μετά προσλήφθηκε από την Τζένεραλ Ελέκτρικ (General Electric), και έγινε επιστημονικός προϊστάμενος το 1989. Προτάθηκε για το βραβείο Νόμπελ στην Χημεία και συνέγραψε δυό επιστημονικά βιβλία.
Ο Βούξεβιτς συνέχισε να παίζει σκάκι. Το 1969 ισοβάθμησε στην πρώτη θέση στο "ανοιχτό σκακιστικό τουρνουά των Η.Π.Α.", μαζί με τους Παλ Μπένκο (Pal Benko) και Άρθουρ Μπισγκάγερ (Arthur Bisguier). Το 1975 τερμάτισε τρίτος στο "σκακιστικό πρωτάθλημα των Η.Π.Α.", μπροστά από τους Σάμουελ Ρεσέβσκι (Samuel Reshevsky), Ρόμπερτ Μπίρνε (Robert Byrne), Μπένκο και Μπισγκάγερ, μεταξύ άλλων. Στο διάστημα 1976 με 1979 έπαιζε με σκακιστικές ομάδες εταιρειών τηλεφωνίας, επιτυγχάνοντας επίδοση 16.5 βαθμών σε 22 αγώνες, όπου νίκησε τους Γιάσερ Σεϊράβαν (Yasser Seirawan), Νικ Ντε Φίρμιαν (Nick De Firmian), Λεονίντ Σάμκοβιτς (Leonid Shamkovich) και Μπισγκάγερ.

Σκακιστικά προβλήματα

Ο Βούξεβιτς, όμως, έγινε περισσότερο γνωστός ως συνθέτης σκακιστικών προβλημάτων παρά ως παίκτης παρτίδων, αφού ήταν ο πρώτος Αμερικανός πολίτης που τιμήθηκε με τον τίτλο του Διεθνούς GM σύνθεσης (International Composition Grandmaster) από την Διεθνή Σκακιστική Ομοσπονδία (Fédération Internationale des Échecs, FIDE). Το 1981 δημοσίευσε το "Σκάκι του Μίλαν: Προβλήματα και παρτίδες του Δρ. Μίλαν Ρ. Βούξεβιτς" (Chess by Milan: Problems and Games of Dr. Milan R. Vukcevich) και το 1998 συμπεριλήφθηκε στο Σκακιστικό Πάνθεον των Η.Π.Α. (US Chess Hall of Fame), και ήταν το δεύτερο πρόσωπο (μετά τον Σαμ Λόιντ) που περιλαμβανόταν εκεί για επιτεύγματα στην σκακιστική σύνθεση.
Οι συνθέσεις του Βούξεβιτς έχουν συγκεντρωθεί στο "Οι Σκακιστικές μου συνθέσεις" (My Chess Compositions) του 2003. Έκανε συνθέσεις σε όλα τα είδη, Ορθόδοξα, Αντίστροφα, Βοηθητικά, Προβλήματα με μαγικά κομμάτια, και λίγες Σπουδές. Μπορείτε να δείτε ένα βοηθητικό ντούπλεξ πρόβλημά του εδώ.
Πέθανε στο Κλίβελαντ το 2003. Μετά τον θάνατό του δημιουργήθηκε προς τιμή του το "Υπερκύπελλο Βούξεβιτς" (Vukcevich Super Cup).
Μπερτράν Ρομπέρ

Σταδιοδρομία

Ο Μπερτράν Ρομπέρ ξεκίνησε την καριέρα του από τα παιδικά τμήματα της Μονπελιέ ΣΚ, προβιβάστηκε στην πρώτη ομάδα όπου αγωνίστηκε για 3 χρόνια από το 2001 έως το 2004 στην μεγάλη κατηγορία Λιγκ 1. Από το 2004 έως το 2007 αγωνίστηκε με την Γκινγκάμπ στην δεύτερη κατηγορία της Γαλλίας. Το 2007 αγωνίζεται ξανά στην μεγάλη κατηγορία της Γαλλίας με την Λοριάν ως τον Δεκέμβριο, οπότε παραχωρείται δανεικός ως το τέλος της σεζόν στην Αζαξιό που αγωνίζεται στην δεύτερη κατηγορία της Γαλλίας. Επιστρέφει στη Λοριάν αλλά την σεζόν 2008-09 αγωνίζεται ελάχιστα.
Το καλοκαίρι του 2009 αποφασίζει να αγωνιστεί για πρώτη φορά εκτός Γαλλίας και υπογράφει διετές συμβόλαιο συνεργασίας με τον Πανθρακικό. Με την ομάδα της Κομοτηνής γνώρισε τον υποβιβασμό την πρώτη του σεζόν στην ομάδα παρά τις κατά γενική ομολογία εξαιρετικές εμφανίσεις του. Έμεινε στην ομάδα για άλλη μια σεζόν αν και αυτή αγωνιζόταν στην Β εθνική αλλά αν και συνέχισε τις καλές του εμφανίσεις δεν πέτυχε την άνοδο με τον Πανθρακικό. Το καλοκαίρι του 2011 μετά το τέλος του συνεργασίας με τον Πανθρακικό, υπογράψε συμβόλαιο συνεργασίας με τον ΠΑΟΚ, ενώ έκανε την πρώτη του επίσημη εμφάνιση με την ομάδα του ΠΑΟΚ, αγωνιζόμενος ως αλλαγή στον εκτός έδρας προκριματικό αγώνα του ΟΥΕΦΑ Γιουρόπα Λιγκ με τη νορβηγική Βαλερέγκα.
Μετά το τέλος του συμβολαίου του με τον ΠΑΟΚ μετακόμισε στην Κύπρο και υπέγραψε συμβόλαιο με τον Απόλλων Λεμεσού. Το 2015 αγωνίστηκε με τα χρώματα της ΑΕΛ Λεμεσού. 
Το 2016 επέστρεψε στον Πανθρακικό και το 2017 συνέχισε στην ίδια κατηγορία με τη φανέλα του Α.Ο. Τρίκαλα, ενώ το ίδιο έτος μεταγράφηκε στον Α.Ο. Καβάλα.
Τουρισμός στην Αλβανία

Ο τουρισμός στην Αλβανία αποτελεί βασικό στοιχείο της οικονομικής δραστηριότητας της χώρας και συνεχώς αναπτύσσεται. Χαρακτηρίζεται από την πλούσια αρχαιολογική και πολιτιστική κληρονομιά στα εδάφη της χώρας, που χρονολογείται από την κλασσική αρχαιότητα, όταν Έλληνες και Ιλλύριοι κατοικούσαν εκεί. Στους επόμενους αιώνες, η σημερινή Αλβανία καταλήφθηκε και κατοικήθηκε από Ρωμαίους, Βυζαντινούς, Ενετούς και Οθωμανούς.
Η Αλβανία διαθέτει παρθένες παραλίες, ορεινά τοπία, νόστιμη παραδοσιακή κουζίνα, αρχαιολογικά ευρήματα, μοναδικές παραδόσεις, χαμηλές τιμές, άγρια ​​και ιδιόμορφη ατμόσφαιρα της υπαίθρου.
Η χώρα βρίσκεται στη νοτιανατολική Ευρώπη, συνορεύει με το Μαυροβούνιο στα βορειοδυτικά, το Κοσσυφοπέδιο στα βορειοανατολικά, την Βόρεια Μακεδονία στα ανατολικά και την Ελλάδα στα νότια. Η Μεσόγειος Θάλασσα με την Αδριατική και το Ιόνιο Πέλαγος συνθέτουν βρέχουν ολόκληρο το δυτικό κομμάτι της χώρας. Το μήκος της ακτογραμμής της είναι περίπου 481 χλμ και αποτελείται τόσο από αμμώδεις όσο και από βραχώδεις παραλίες, όρμους, σπηλιές, βράχους, ακρωτήρια και λιμνοθάλασσες.
Η χώρα χαρακτηρίζει από αξιοσημείωτη ποικιλομορφία, με τοπία που κυμαίνονται από τις χιονισμένες Αλβανικές Άλπεις, το Σκάρδος, τα Σκεντέρμπεη, το Κόραμπ, την Πίνδο και τα Κεραύνια Όρη, μέχρι τις ηλιόλουστες αλβανικές αδριατικές και ιονικές ακτές. Η χώρα έχει, επίσης, ένα σαφώς μεσογειακό κλίμα. Σε όλη την επικράτειά της υπάρχει ένα ευρύ φάσμα μικροκλίματος, λόγω των διαφορετικών τύπων του εδάφους και της τοπογραφίας. Οι θερμότερες περιοχές της χώρας βρίσκονται στις ακτές, όπου το κλίμα επηρεάζεται έντονα από τη θάλασσα, ενώ οι πιο κρύες περιοχές βρίσκονται στην βόρεια και ανατολική ενδοχώρα, όπου επικρατούν τα χιονισμένα δασώδη τοπία.
Με συνολικό αριθμό 3,8 εκατομμυρίων επισκεπτών, η Αλβανία είναι η 25η πιο επισκέψιμη χώρα στην Ευρώπη. Το Lonely Planet κατέταξε την Αλβανία ως τον καλύτερο προορισμό για το 2011. Οι New York Times την κατέταξαν το 2014 στην 4η θέση μεταξύ 52 προορισμών.

Βόρεια Αλβανία

Η βόρεια περιοχή της χώρας είναι γνωστή για τη φυσική και πολιτιστική της κληρονομιά, με τα γραφικά αλπικά ορεινά τοπία, τις παγετώδεις λίμνες, την πλούσια χλωρίδα και πανίδα, τις ιστορικές περιοχές με αρχαίες παραδόσεις και την γαστρονομική κουζίνα.
Ο ποταμός Γκάσι και το χωριό Ράιτσε αποτελούν μια περιοχή παγκόσμιας κληρονομιάς της ΟΥΝΕΣΚΟ και ένα εθνικό δρυμό. Προσφέρουν μια συναρπαστική και διαφορετική εικόνα τοπίων, τα οποία έχουν υποστεί το μικρότερο αντίκτυπο από την ανθρώπινη παρέμβαση. Το ποτάμι πηγάζει και ρέει στις αλβανικές Άλπεις και καταλήγει στον ποταμό βορρά έως ότου φτάσει στον ποταμό Βαλμπόνα.